František Abafi

František Abafi - "Abaffy de Nagyabafalva et Felső-Lehota " (staršie František Abaffy; * 1730 alebo 1732Poznámka: Encyklopédia Slovenska udáva rok 1732, Encyklopédia Beliana 1730, Horná Lehota (okres Dolný Kubín)† 15. marec 1817) bol uhorský šľachtic, politik, cestovateľ a revolucionár, prívrženec francúzskeho osvietenstva, pravdepodobný autor slovenskej i maďarskej parafrázy La Marseillaise. Jeho satirické a ironické práce dal vtedajší vládnuci režim spáliť.

 Život 
Pochádzal z oravského šľachtického rodu Abafiovcov, majiteľov Mokrade a Hornej Lehoty. Jeho otcom bol Jozef Abafi (oravský župan v rokoch 16341665) a matkou Alžbeta Okoličányi, manželkou Žofia Tarnóci. Štúdium práva, filozofie a dejín umenia absolvoval na univerzite v Pešti. Hovoril plynulo viacerými európskymi jazykmi.

V rokoch 1766 až 1772 bol županom Oravskej župy a v rokoch 17901791 poslancom na krajinskom sneme. V rokoch 17721789 cestoval po celej Európe, kde získal hlboké sociálne cítenie a veľké sympatie k osvietenstvu. Zrejme mal zásluhu aj na vzbure oravských sedliakov (17711774) proti urbáru Márie Terézie. Zapojil sa do hnutia uhorských jakobínov, známeho v našich dejinách ako Martinovičovo sprisahanie. Pre účasť na ňom bol na Abafiho v roku 1794 vydaný zatykač. V auguste 1794 ho zatkli, no bol prepustený už po 9-tich mesiacoch. Po prepustení ušiel cez Švajčiarsko do Francúzska a USA. Po návrate z cudziny  v roku 1802 bol opäť uväznený, no po krátkom čase ho na základe amnestie prepustili; omilostenie získal až krátko pred smrťou.

V roku 1791 vydal latinský spis  Observationes (Pozorovania), namierený proti cirkevnej hierarchii a hlásajúci vieru v rozum a návrat k prostému životu.

 Referencie 

 Externé odkazy 
 Observationes super legis religionariae paragrapho 13 v elektronickej podobe 

Kategória:Narodenia v 1732
Kategória:Úmrtia v 1817
Kategória:Uhorské osobnosti
Kategória:Abafiovci
Kategória:Slovenskí emigranti a exulanti
Kategória:Slovenskí šľachtici
Kategória:Uhorskí šľachtici
Kategória:Úmrtia 15. marca
Kategória:Osobnosti z Hornej Lehoty (okres Dolný Kubín)
Kategória:Príslušníci zemianskeho stavu
Kategória:Slovenskí cestovatelia